CELEX: 62017CN0330
Language: et
Date: 2017-06-02 00:00:00
Title: Kohtuasi C-330/17: Eelotsusetaotlus, mille on esitanud Bundesgerichtshof (Saksamaa) 2. juunil 2017 – Verbraucherzentrale Baden-Württemberg e.V. versus Germanwings GmbH

4.9.2017   
            
            
               ET
            
            
               Euroopa Liidu Teataja
            
            
               C 293/16
            
         Eelotsusetaotlus, mille on esitanud Bundesgerichtshof (Saksamaa) 2. juunil 2017 – Verbraucherzentrale Baden-Württemberg e.V. versus Germanwings GmbH
   (Kohtuasi C-330/17)
   (2017/C 293/20)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kaebuse esitaja: Verbraucherzentrale Baden-Württemberg e.V.
   
      Vastustaja: Germanwings GmbH
   
      Eelotsuse küsimused
   
   
               1.
            
            
               Kas ühendusesiseste lennuteenuste osutamisel tuleb vastavalt määruse (EÜ) nr 1008/2008 (1) artikli 23 lõike 1 teisele ja kolmandale lausele näidatavad piletihinnad juhul, kui need ei ole eurodes, esitada teatud kindlas vääringus?
            
         
               2.
            
            
               Juhul kui vastus esimesele küsimusele on jaatav:
               Millises kohalikus vääringus võib määruse (EÜ) nr 1008/2008 artikli 2 punktis 18 ja artikli 23 lõike 1 teises ja kolmandas lauses nimetatud hinnad esitada, kui liikmesriigis (käesoleval juhul: Saksamaa) asukohta omav lennuettevõtja reklaamib ja pakub tarbijatele internetis lennuteenust, mille puhul on lennu lähtekoht muus liikmesriigis (käesoleval juhul: Ühendkuningriik)?
               Kas sellega seoses on oluline, et pakkumuse tegemiseks kasutatakse riigi tippdomeeniga internetiaadressi (käesoleval juhul: www.germanwings.de), mis viitab lennuettevõtja asukohaliikmesriigile, ja tarbija elukoht on selles liikmeriigis?
               Kas on oluline, kas kõik lennuettevõtjad või valdav osa neist esitavad kõnealused hinnad lennu lähtekohas kehtivas kohalikus vääringus?
            
         
      (1)  Euroopa Parlamendi ja nõukogu 24. septembri 2008. aasta määrus (EÜ) nr 1008/2008 ühenduses lennuteenuste osutamist käsitlevate ühiseeskirjade kohta (ELT L 293, lk 3).